# Уведомление за стартиране на производство по издаване на общ административен акт заповед на министъра на земеделието за разрешаване на любителски риболов през тъмната част на денонощието в определени рибностопански обекти през 2023 година

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието за разрешаване на любителски риболов през тъмната част на денонощието, в периода от 01 април до 01 ноември 2023 г., извън периода на забраната по чл. 32, ал. 1, в определени рибностопански обекти на основание чл. 24, ал. 6 и ал. 9 от Закона за рибарството и аквакултурите.

Уведомявам Ви, че може да участвате в производството като всички писмени предложения и възражения по проекта на общ административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 или на следния електронен адрес: office@iara.government.bg

**РЕПУБЛИКА БЪЛГАРИЯ**

Изпълнителна агенция по рибарство и аквакултури

 **ОДОБРЯВАМ:**

 **ЯВОР ГЕЧЕВ**

 **МИНИСТЪР**

**ДО**

**МИНИСТЪРА НА ЗЕМЕДЕЛИЕТО**

**ЯВОР ГЕЧЕВ**

**ЧРЕЗ:**

**ГЕОРГИ СЪБЕВ**

**ЗАМЕСТНИК-МИНИСТЪР НА ЗЕМЕДЕЛИЕТО**

**ДОКЛАД**

oт

Доц. д-р Ваня Стаматова – изпълнителен директор на Изпълнителна агенция по рибарство и аквакултури (ИАРА)

**Относно**: Проект на Заповед на министъра на земеделието за разрешаване на любителския риболов през тъмната част на денонощието.

**УВАЖАЕМИ ГОСПОДИН МИНИСТЪР,**

Съгласно чл. 24, ал. 6 и ал. 9 от Закона за рибарството и аквакултурите (ЗРА) министърът на земеделието, ежегодно разрешава любителският риболов през тъмната част на денонощието от брега в определени водни обекти по чл. 3, ал. 1, т. 1 и 2, от ЗРА, през всички дни на седмицата в периода от 01 април до 01 ноември, извън периода на забраната по чл. 32, ал. 1 от ЗРА. В тази връзка е подготвен проект на заповед на министъра на земеделието с предложения за водоеми на територията на страната, в които да бъде разрешен любителския риболов през тъмната част на денонощието през 2023 г., изготвени от началниците на отделите „Рибарство и контрол“ на ИАРА.

Направените предложения в проекта на заповед включват водоеми от различни области на страната, с цел да бъде осигурен по-голям избор за любителите риболовци да могат да упражняват своето хоби, за което заплащат държавна такса за издаване на билет за любителски риболов.

**УВАЖАЕМИ ГОСПОДИН МИНИСТЪР,**

 Предвид гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за разрешаване на любителския риболов през тъмната част на денонощието в периода от 01 април до 01 ноември 2023 г., извън периода на забраната по чл. 32, ал. 1 в рибностопански обекти по чл. 3, ал. 1, т. 1 и т. 2, определени по реда на чл. 24, ал. 9 от ЗРА.

Проектът на заповед следва да бъде публикуван на електронните страници на Министерство на земеделието и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед.

**С УВАЖЕНИЕ,**

**ДОЦ. Д-Р ВАНЯ СТАМАТОВА**

**ИЗПЪЛНИТЕЛЕН ДИРЕКТОР НА ИАРА**

**Проект**

РЕПУБЛИКА БЪЛГАРИЯ

Министър на земеделието

**З А П О В Е Д**

**№ РД ............................**

**гр. София,................2023 г.**

На основание чл. 24, ал. 6 и ал. 9 от Закона за рибарството и аквакултурите, чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите /Обн. ДВ. бр. 82 от 18. 10. 2019 г./, във връзка с осигуряване на повече възможности за любителите риболовци да упражняват своето хоби и с оглед необходимостта да се определят рибностопанските обекти, в които да се извършва любителски риболов през тъмната част на денонощието през 2023 г., както и одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури

**Н А Р Е Ж Д А М:**

**І**. Разрешавам любителския риболов през тъмната част на денонощието само от брега, през всички дни на седмицата, в периода от 01 април до 01 ноември 2023 г., извън периода на забраната по чл. 32, ал. 1 от Закона за рибарството и аквакултурите, в следните рибностопански обекти на територията на страната:

**Област Благоевград**

* Баластриерен водоем Проевски, общ. Благоевград.

**Област Бургас**

* яз. Мандрa;
* яз. Порой;
* ез. Вая.

**Област Варна**

* р. Камчия.

**Област Велико Търново**

* яз. Александър Стамболийски;
* яз. Йовковци – любителският риболов е разрешен единствено извън санитарно-охранителната зона на водоема;
* яз. Рачевци, общ. Габрово;
* р. Дунав в следните участъци:

- участък от ферибот – гр. Свищов с GPS координати 43.622329°N, 25.350992°Е до СБА Свищов с GPS координати 43.618127°N, 25.374397°Е;

- участък от лиман Свилоза с GPS координати 43.6480887°N, 25.303817°Е до р. км 560 с GPS координати 43.651534°N, 25.284720°Е;

* р. Росица, с. Ресен, от вливането на р. Негованка в р. Росица до моста;
* стари речни корита на река Янтра при:

гр. Полски Тръмбеш;

с. Раданово;

с. Куцина;

с. Върбица.

**Област Видин**

* яз. Кула, общ. Кула;
* яз. Полетковци, общ. Кула;
* яз. Рабиша;
* р. Дунав:
* от р. км 825 до р. км 810;
* от р. км 769 до р. км 764;
* от р. км 791 до р. км 789.

 **Област Враца**

* яз. Бели извор;
* яз. Мраморчица, общ. Враца;
* р. Дунав от р. км 706 до р. км 650.

**Област Габрово**

* яз. Александър Стамболийски;
* яз. Рачевци.

 **Област Кюстендил**

* яз. Дренов дол, общ. Кюстендил;
* яз. Дяково, общ Дупница - любителският риболов е разрешен единствено извън санитарно-охранителната зона на водоема.

 **Област Кърджали**

 - яз. Кърджали;

 - яз. Студен кладенeц.

 **Област Ловеч**

* яз. Сопот;
* яз. Славяни „Кантон 5”, местност Горни Кайлък, землището на с. Славяни, общ. Ловеч;
* яз. Славяни „Кантон 5”, местност Долен Кайлък, землището на с. Славяни, общ. Ловеч;
* яз. Тодоричене, землището на с. Тодоричене, общ. Луковит.

 **Област Монтана**

 - р. Дунав в района от р. км 764 до р. км 706;

* яз. Огоста – в района на 200 метра от водовземната кула с GPS координати 43.398965°N, 23.200534°E западно в посока на полуостров „Расника“ до района на „Живовската чешма“ с GPS координати 43.388600°N, 23.159784°E.

 **Област Пазарджик**

* яз. Доспат;
* яз. Батак - любителският риболов е разрешен единствено извън санитарно-охранителната зона на водоема.

**Област Перник**

* Руднично езеро, бивш рудник „Гарванов” на мини Перник, гр. Перник;
* яз. Брезнишки.

 **Област Плевен**

* яз. Горни Дъбник, общ. Горни Дъбник;
* яз. Телиш, общ. Червен бряг;
* яз. Кайлъка;
* яз. Тотлебенов вал;
* р. Дунав от източната част на ферибота в гр. Никопол от р. км 598 до р. км 594 в землището на общ. Никопол;
* р. Дунав от р. км 618 при с. Дъбован до пристанище Загражден;
* р. Дунав от р. км 579 до р. км 575;
* р. Дунав – в продължение на 1 км от двете страни на пристанище Сомовит, с изключение на бреговата ивица пристанището.
* р. Дунав от р. км 644 до р. км 640 в землището на общ. Долна Митрополия.

 **Област Пловдив**

* яз. Въча- любителският риболов е разрешен единствено извън санитарно-охранителната зона на водоема;
* яз. Домлян.

 **Област Разград**

* яз. Бели Лом.

 **Област Русе**

* р. Дунав – землището на гр. Русе от бетонната площадка при входа на лимана на РККЗ - Русе с GPS координати 43.845755°N, 25.943399°E до края на улица Мостова с GPS координати 43.857126°N, 25.955472°E;
* р. Янтра – десния бряг в землището на гр. Бяла с GPS координати 43.463842°N, 25.725058°E до моста на Кольо Фичето с GPS координати 43.469624°N, 25.725693°N;
* р. Дунав – землището на гр. Мартен, от буна до стената на граничен пост с GPS координати 43.914517°N, 26.068838°E до точка с координати 43.924898°N, 26.073531°E.

 **Област Силистра**

* р. Дунав от р. км 377 до р. км 376 (кейовата стена в дунавската градина на гр. Силистра);
* р. Дунав от р. км 433 до р. км 432 (кейовата стена на пристанище в гр. Тутракан).

 **Област Сливен**

* яз. Дядо Петрова чешма, с. Радецки, общ. Нова Загора;
* баластриера на с. Самуилово, общ. Сливен;
* яз. Ковачево.

 **Област Смолян**

 - яз. Доспат;

 - яз. Въча - любителският риболов е разрешен единствено извън санитарно-охранителната зона на водоема;

 - яз. Цанков камък.

 **Област София**

* яз. Душанци;
* яз. Огняново;
* яз. Искър - любителският риболов е разрешен единствено извън санитарно-охранителната зона на водоема;
* яз. Бебреш - любителският риболов е разрешен единствено извън санитарно-охранителната зона на водоема;
* яз. Мрамор.

 **Област Стара Загора**

* яз. Ковачево;
* яз. Копринка.

**Област** **Търговище**

* яз. Ястребино - любителският риболов е разрешен единствено извън санитарно-охранителната зона на водоема;
* яз. Съединение;
* яз. Царевци;
* яз. Красноселци.

**Област Хасково**

* яз. Орешец;
* яз. Тракиец.

 **Област Шумен**

* яз. Тича - в района на с. Кьолмен, с. Ловец, с. Сушина, с. Маломир и с. Иваново.

 **Област Ямбол**

* яз. Малко Шарково.

**II.** Любителският риболов през тъмната част на денонощието се извършва в следните часове:

 а) от 20:30 ч. до 06:00 ч. - за месец април;

 б) от 22:00 ч. до 05:00 ч. - за месеците май, юни и юли;

 в) от 21:00 ч. до 06:00 ч. - за месеците август, септември и октомври;

 г) от 18:30 ч. до 06:30 ч. - за месец ноември.

 **ІІІ.** Заповедта да се публикува на интернет страницата на Министерство на земеделието и Изпълнителна агенция по рибарство и аквакултури.

Настоящата заповед не отменя забраните и ограниченията на дейности в посочените водни обекти, въведени по силата на други нормативни и административни актове.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ или в 14-дневен срок от отделните съобщения до лицата, участвали в производството пред административния орган.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО:**

**ЯВОР ГЕЧЕВ**